ΣΤΟ ΜΑΝΧΑΤΑΝ
ΥΠΑΡΧΟΥΝ ΔΥΟ ΟΜΑΔΕΣ ΝΤΕΤΕΚΤΙΒ ΠΟΥ ΕΡΕΥΝΟΥΝ ΑΝΘΡΩΠΟΚΤΟΝΙΕΣ:
ΤΟ ΒΟΡΕΙΟ ΚΑΙ ΤΟ ΝΟΤΙΟ ΜΑΝΧΑΤΑΝ.
ΕΡΕΥΝΟΥΝ ΤΙΣ ΠΙΟ ΕΙΔΕΧΘΕΙΣ ΚΑΙ ΔΥΣΚΟΛΕΣ ΥΠΟΘΕΣΕΙΣ.
ΑΥΤΕΣ ΕΙΝΑΙ ΟΙ ΙΣΤΟΡΙΕΣ ΤΟΥΣ.
Ελπίζεις να μη σου τύχουν ποτέ κάποιες καταστάσεις.
Αυτό που έγινε σ' εκείνο το δωμάτιο
δεν ξεχνιέται έτσι απλά.
Πήγα για τη βάρδιά μου
ως νυχτερινός διευθυντής του Soho House
την Πέμπτη 9 Δεκεμβρίου 2010.
Το Soho House είναι ιδιωτική λέσχη,
ανοιχτή μόνο σε άτομα από τις τέχνες, τον κινηματογράφο και τη μουσική.
Είναι μόνο για μέλη.
Μετά από λίγες ώρες,
καθώς έλεγχα τη λίστα μου για το βράδυ,
μ' ενημέρωσαν ότι στο δωμάτιο ενός πελάτη
έσταζε νερό το ταβάνι.
Ψάξαμε από πού προερχόταν η διαρροή,
και τελικά κατέληξα στο δωμάτιο της Σίλβι.
Η Σίλβι Κασέι ήταν μια νεαρή, ανερχόμενη σχεδιάστρια μαγιό.
Είχε συνεργαστεί με Victoria's Secret και Tommy Hilfiger.
Ήταν ανερχόμενο αστέρι.
Προοριζόταν για σπουδαία πράγματα.
Ήταν το τέλειο μέλος για το Soho House.
Χτυπήσαμε την πόρτα. Καμία απάντηση.
Άνοιξα την πόρτα.
Τότε είδα τη Σίλβι στην μπανιέρα,
βυθισμένη στο νερό.
Πήδηξα ενστικτωδώς στην μπανιέρα για να τη βγάλω έξω.
Την ταρακουνούσα, της μιλούσα.
Έψαχνα σφυγμό, δεν έβρισκα.
Άρχισα να της κάνω ΚΑΡ.Π.Α.
Είπα στον συνάδελφό μου να καλέσει ασθενοφόρο.
Συνέχισα να προσπαθώ να τη συνεφέρω.
Της φώναζα να ξυπνήσει.
Ναι.
Εμείς φροντίζουμε να κοιμάστε ήσυχοι το βράδυ.
Θέλουν να ξέρουν ποιος σκότωσε τον άνθρωπό τους.
Συμπόνοια για τα θύματα. Αυτό είναι το πιο σημαντικό.
Μ' αρέσει να μαθαίνω για το παρασκήνιο.
Τι συνέβη πραγματικά;
Αναζητάμε την αλήθεια.
Αυτό κάνουν οι ντετέκτιβ.
Το ένστικτό μας είναι να βοηθάμε τον κόσμο.
Στη Νέα Υόρκη, η Αστυνομία Νέας Υόρκης…
Αυτό είναι.
ΑΝΘΡΩΠΟΚΤΟΝΙΕΣ: ΝΕΑ ΥΟΡΚΗ
9 ΔΕΚΕΜΒΡΙΟΥ 2010
3:00 π.μ.
Έκανε ψύχρα εκείνο το βράδυ.
Είχε ησυχία. Δεν γινόταν τίποτα.
Χτύπησε το τηλέφωνο.
Στη γραμμή ήταν ένας νεαρός αρχιφύλακας απ' το 6ο Τμήμα.
Είπε "Ναι, θέλω να σας προειδοποιήσω.
Μια γυναίκα βρέθηκε νεκρή στην μπανιέρα
στο Soho House.
Μάλλον πνίγηκε".
Ρώτησα "Είναι νεκρή;" Είπε "Ναι".
Ρώτησε "Πιστεύετε ότι είναι πρόβλημα;"
Είπα "Ναι, είναι.
Λίγο δύσκολο να πνιγείς μόνος σου στην μπανιέρα.
Ερχόμαστε. Μην πειράξει κανείς τίποτα".
Οι ομάδες ντετέκτιβ της Νέας Υόρκης
δουλεύουν απ' τις 8:00 π.μ. ως τη 1:00 π.μ., σε δύο βάρδιες.
Αλλά το έγκλημα δεν σταματά στη 1:00 π.μ.
Εγκλήματα γίνονται όλο το 24ωρο.
Άρα έχουμε τη νυχτερινή βάρδια.
Κάνουμε την έρευνά μας το βράδυ
και μετά αναλαμβάνουν οι πρωινοί.
Το Μανχάταν χωρίζεται στο Βόρειο και στο Νότιο Μανχάταν.
Εγώ ήμουν νυχτερινός στο Νότιο Μανχάταν.
Είμαι νυχτοπούλι. Γεννήθηκα νύχτα.
Μου άρεσε.
Λένε "Τίποτα καλό δεν συμβαίνει μετά τα μεσάνυχτα".
Βασικά, αλήθεια είναι.
Το Soho House είναι μια κλειστή, πολυτελής λέσχη.
Δεν γίνεται μέλος ο κάθε τυχαίος.
Τους ελέγχουν όλους. Μέλη γίνονται μόνο κατόπιν συστάσεων.
Είναι πολύ κυριλέ λέσχη.
Εμένα μάλλον δεν θα με δέχονταν εκεί,
αλλά τι να κάνεις.
Όταν φτάσαμε στο Soho House,
ήμασταν εμείς κι ένα ασθενοφόρο.
Δεν υπήρχε πολύς κόσμος.
Το δωμάτιο δεν ήταν πολύ μεγάλο.
Είχε ένα ωραίο, μεγάλο κρεβάτι,
αλλά ένα μέτρο απ' το κρεβάτι
υπήρχε μια τεράστια μπανιέρα σε σχήμα μπολ.
Ο διευθυντής είχε βγάλει τη γυναίκα απ' την μπανιέρα.
Μάθαμε ποιο ήταν το θύμα.
Ήταν η Σίλβι Κασέι.
Γυναίκα, 33 ετών.
Ήταν ανάσκελα, ξαπλωμένη μπροστά στην μπανιέρα.
Φορούσε κάτι σαν φούτερ,
εσώρουχο κι ένα ρολόι Rolex.
Δεν τα φοράς αυτά συνήθως όταν μπαίνεις στην μπανιέρα.
Κι είμαι καχύποπτος.
Δεν τα πάω καλά με τους νεκρούς στις μπανιέρες.
Στον πάγκο υπήρχαν φιαλίδια με χάπια.
Μάλλον αντικαταθλιπτικά.
Πήρε υπερβολική δόση και πνίγηκε στην μπανιέρα;
Δεν ξέραμε.
Πήρα τον διοικητή στο 6ο Τμήμα.
Οι ντετέκτιβ αυτού του τμήματος καλύπτουν όλη εκείνη την περιοχή.
Ο Τόμι Τζόουνς,
ο Μπόμπι Μόλερ.
Άριστοι ντετέκτιβ. Τους ξέρω χρόνια.
Ήρθαν αμέσως στο ξενοδοχείο.
Είχαμε μια σύλληψη το προηγούμενο βράδυ.
Δουλεύαμε ως αργά.
Πήγαμε στο Soho House.
Πολύ ασυνήθιστο.
Δεν περιμένεις κάτι τέτοιο εκεί με τους πελάτες που έχουν.
Μας ενημέρωσε ο Πιτ Πανούτσιο της νυχτερινής βάρδιας.
Είχαμε υποψίες, αλλά δεν ξέραμε για τι ακριβώς επρόκειτο.
Ψάξαμε για αίμα. Δεν βρήκαμε αίμα.
Φαινόταν να έχει δαγκωματιά στο χέρι της.
Πολύ περίεργο.
Σ' αυτές τις περιπτώσεις, ενημερώνουμε το Ανθρωποκτονιών.
Συλλέγουν όσες πληροφορίες μπορούν και είναι πολύ χρήσιμοι.
Ο ντετέκτιβ Αλ Τάιτους, συγκεκριμένα, είναι φοβερός.
Έχουμε συνεργαστεί πολλές φορές.
Κάνει ενδελεχή έρευνα.
Πολλοί ντετέκτιβ δούλευαν στην υπόθεση.
Ήταν σημαντική υπόθεση. Επρόκειτο για πολυτελή λέσχη.
Η υπόθεση αφορούσε δημοσιότητες.
Οπότε, θα εμπλεκόταν ο Τύπος,
και θα δεχόμασταν μεγάλη πίεση
για να βρούμε απαντήσεις όσο το δυνατόν πιο άμεσα.
Η Σήμανση φωτογράφισε το δωμάτιο,
συνέλεξε δαχτυλικά αποτυπώματα
και πήρε δείγματα DNA απ' την μπανιέρα κι απ' τη βρύση.
Πρόσεξα ένα ζευγάρι βρεγμένες κάλτσες στο πάτωμα.
Δεν ήταν κάλτσες που θα φορούσε μια νεαρή γυναίκα της μόδας.
Ήταν γκρι αντρικές κάλτσες.
Αναρωτιόμασταν τι συνέβη, ποιος άλλος ήταν μαζί της.
Αρχικά μιλήσαμε στον Μπράιαν Άλβαρεζ,
τον νυχτερινό διευθυντή του Soho House.
Οι ντετέκτιβ ρωτούσαν "Τι συμβαίνει;
Ποια είναι η Σίλβι; Ήρθε με κάποιον;"
Ρωτούσαν πότε πήγα στο δωμάτιο και βρήκα τη Σίλβι στην μπανιέρα.
Μάθαμε ότι πήγε με τον φίλο της, τον Νίκολας Μπρουκς,
γύρω στις 12:30 τα ξημερώματα.
Η Σίλβι κι ο φίλος της, ο Νικ,
είχαν κάνει τσεκ ιν στο ξενοδοχείο εκείνο το βράδυ,
λίγο πριν αρχίσω τη βάρδιά μου.
Το καλό με το Soho House
είναι ότι έχουν πολλές κάμερες ασφαλείας.
Σύντομα είδαμε το υλικό.
Η Σίλβι φαινόταν να παραπατούσε. Ήταν λίγο κουρασμένη.
Η Σίλβι είπε στη συνάδελφο ότι είχε πάρει υπνωτικά,
ότι δεν ένιωθε καλά
κι ότι ήθελε βοήθεια για να πάει στο δωμάτιο.
Ο Νίκολας έμεινε κι έκανε το τσεκ ιν,
κι η υπάλληλος είπε "Θα σας πάω στο δωμάτιο".
Το βίντεο δείχνει τη Σίλβι Κασέι
να πηγαίνει στο δωμάτιο συνοδευόμενη.
Δείχνει τον Νίκολας Μπρουκς
να μπαίνει και να βγαίνει απ' το δωμάτιο
αρκετές φορές μετά το τσεκ ιν,
πράγμα κάπως παράξενο.
Το βίντεο δείχνει επίσης τον Μπρουκς να φεύγει απ' το δωμάτιο
στις 2:18 π.μ. για τελευταία φορά.
Στις 2:51 π.μ.,
ο διευθυντής πήγε να ελέγξει τη διαρροή.
Ρώτησα τον Άλβαρεζ αν είχε δει τον Μπρουκς
αφού βρήκε τη Σίλβι Κασέι.
Είπα στους ντετέκτιβ ότι είχε βγει για λίγο απ' το ξενοδοχείο.
Πήγε στο ξενοδοχείο με κάποιον ο οποίος πλέον έλειπε.
Εκείνος έφυγε απ' το ξενοδοχείο,
που πλέον έμοιαζε με τόπο εγκλήματος.
Οπότε, ναι, ήταν περίεργο.
Γιατί δεν είναι εκεί; Πού πήγε;
Η προτεραιότητά μας ήταν να βρούμε τον Μπρουκς.
Σκοπεύαμε να ψάξουμε τα μπαρ της περιοχής.
Στις 5:30 π.μ. περίπου,
ήμουν στο λόμπι.
Ο Μπρουκς μπήκε μέσα απ' την κύρια είσοδο.
Ο διευθυντής είπε "Αυτός εδώ είναι".
Είδαμε ότι τα μάτια του ήταν κατακόκκινα.
Ήταν αναμαλλιασμένος.
Φαινόταν ότι ήταν μεθυσμένος, μαστουρωμένος ή και τα δύο.
Προφανώς, πήγε να διασκεδάσει κάπου.
Κοίταξα τα πόδια του κι είδα ότι δεν φορούσε κάλτσες.
Είναι στο δωμάτιο, στον τόπο του εγκλήματος.
Οι αντρικές γκρι κάλτσες.
Είπα στον νεαρό ποιος ήμουν.
Είπε ότι λέγεται Νίκολας Μπρουκς.
Τον ρώτησα "Εσύ έκανες τσεκ ιν με τη Σίλβι Κασέι;"
Είπε "Ναι".
Του είπα "Εντάξει. Σου έχω δυσάρεστα νέα".
Του είπα "Βρήκαμε τη Σίλβι στην μπανιέρα,
αναίσθητη,
και απεβίωσε".
Δεν στενοχωρήθηκε.
Δεν ρώτησε τι συνέβη.
Ίσως φερόταν περίεργα επειδή ήταν μεθυσμένος.
Του είπα "Πρέπει να μιλήσουμε για την κοπέλα σου.
Θα πάμε στο τμήμα να μάθουμε τι συνέβη".
Ο Νίκολας Μπρουκς ήρθε πρόθυμα μαζί μας.
Τον πήγα σε μια αίθουσα ανακρίσεων.
Του είπα "Πρέπει να μου πεις πού ήσουν απόψε.
Πες μου τι συνέβη απόψε".
Κι εκείνος…
Τραύλιζε, δεν ήξερε τι του γινόταν,
τα μάτια του μισόκλειναν.
Δεν θα μου έλεγε τίποτα χρήσιμο.
Ήταν λιώμα.
Οπότε, του είπα "Ξάπλωσε και κοιμήσου λίγο.
Θα έρθουμε πιο μετά".
Δεν ήθελα ν' ανακρίνω κάποιον
που δεν καταλάβαινε τι τον ρωτούσα και τι του έλεγα.
Καλύτερα έτσι, κι ας καθυστερούσαμε.
Τον πήρε ο ύπνος.
Αν αυτό συνέβαινε σ' εμάς,
θα είχαμε φρικάρει, θα κλαίγαμε, δεν θα κοιμόμασταν.
Εκείνος ήταν αλλιώς.
Καταρχάς έπρεπε να ειδοποιήσουμε την οικογένεια της Σίλβι.
Είναι δύσκολο να ενημερώνεις συγγενείς.
Έχω κόρες. Πάντα σκέφτομαι την οικογένεια.
Έμεναν στη Βιρτζίνια,
οπότε δεν γινόταν να τους μιλήσω προσωπικά.
Επικοινωνήσαμε με την Αστυνομία της Βιρτζίνια.
Πήγαν στην οικογένεια και μας είπαν ότι τους ενημέρωσαν.
Μου τηλεφώνησε η μητέρα μου.
Ήταν πανικόβλητη, έκλαιγε.
Μου είπε ότι σκότωσαν τη Σίλβι.
Ήταν φριχτό…
Δεν φανταζόμουν ποτέ ότι θ' άκουγα κάτι τέτοιο.
Μεγαλώσαμε στο ΜακΛίν της Βιρτζίνια,
προάστιο της Ουάσινγκτον.
Ο πατριός μου ήταν Περουβιανός, το ίδιο κι η μητέρα μου.
Οπότε, η Σίλβι ήταν κόρη Περουβιανών.
Ήταν φιλόδοξη, εκπροσωπούσε την κουλτούρα
και προσπαθούσε να την ενσωματώνει στη δουλειά της.
Δούλευα στη Νέα Υόρκη,
και περνούσαμε όλες τις γιορτές μαζί.
Είχαμε πολύ καλή σχέση.
Βρέθηκα με τους ντετέκτιβ.
Αναγνώρισα την αδερφή μου από φωτογραφίες.
Πάντα ελπίζεις
ότι δεν είναι αλήθεια αυτό που σου λένε.
Μέχρι που το βλέπεις.
Δεν το ξεπερνάς ποτέ πλήρως.
ΜΕΤΑ ΑΠΟ ΕΞΙ ΩΡΕΣ ΕΡΕΥΝΑΣ
Όταν ξημέρωσε, άρχισαν να έρχονται ρεπόρτερ,
με κάμερες και βανάκια παντού.
Ήρθε ο υπαστυνόμος.
Και μου είπε
"Κάτω γίνεται της τρελής. Πήγαινε να δεις".
Τα βανάκια απ' τα κανάλια είχαν γεμίσει όλο το τετράγωνο.
Όταν η σορός μεταφέρθηκε στο γραφείο του ιατροδικαστή,
όλοι είναι με τις κάμερες.
Η 33χρονη σχεδιάστρια μόδας Σίλβι Κασέι
βρέθηκε νεκρή στο πολυτελές Soho House.
Σκεφτείτε το.
Μια επιτυχημένη, ελκυστική νεαρή γυναίκα
βρέθηκε νεκρή στην μπανιέρα στο Soho House.
Τραβάει το ενδιαφέρον του κόσμου.
Οι φυλλάδες είχαν την τιμητική τους.
Βγήκα σε όλα τα κανάλια.
Ήταν μια επιπλέον πίεση.
Προτιμούσα να μην το μάθαιναν για άλλες έξι με οκτώ ώρες,
για να έχουμε την ευκαιρία να προχωρήσουμε την έρευνα.
Λίγο αργότερα,
ο Νίκολας ξύπνησε επιτέλους.
Με ρώτησε "Ντετέκτιβ, να μιλήσουμε;" Είπα "Φυσικά".
Μου είπε ότι είχε σχέση με τη Σίλβι εδώ κι έξι μήνες.
Μια τα έφτιαχναν, μια τα χάλαγαν. Δεν ήταν καλή σχέση.
Ο Νίκολας μου είπε
ότι θα βρισκόταν με τη Σίλβι εκείνο το βράδυ
για να φάνε.
Πήγε στο διαμέρισμά της.
Είπε ότι έκαναν σεξ.
Έπειτα, άναψε μερικά κεριά πίσω απ' το κρεβάτι
και τα έβαλε σε μια βάση πίσω απ' το κρεβάτι.
Η Σίλβι είχε πάρει τα υπνωτικά της.
Ο Νίκολας πήγε για ντους.
Άκουσε να χτυπάει ο ανιχνευτής καπνού.
Όταν βγήκε απ' το ντους, το δωμάτιο ήταν γεμάτο καπνό.
Το κρεβάτι είχε πάρει φωτιά.
Πήδηξε στο κρεβάτι, ξύπνησε τη Σίλβι
κι έσβησε τη φωτιά.
Της καψάλισε τα μαλλιά.
Του είπε "Είμαι μέλος στο Soho House.
Δεν γίνεται να μείνουμε εδώ και να μυρίζουμε τον καπνό".
Είπε ότι η Σίλβι δυσκολευόταν να κατέβει τις σκάλες
απ' το διαμέρισμα ως τον δρόμο,
γιατί είχαν αρχίσει να την επηρεάζουν τα υπνωτικά.
Μπήκαν σ' ένα ταξί κι έφυγαν.
Ρώτησα πώς ήταν μεταξύ τους, αν μάλωσαν.
Είπε ότι ήταν εκνευρισμένη κι ότι τον έβριζε σ' όλο τον δρόμο.
"Είσαι τελείως μαστούρας. Έβαλες φωτιά στο σπίτι μου".
Ήταν θυμωμένη.
Έφτασαν στο Soho House.
Είπε "Πήγαμε στο δωμάτιο. Ο διευθυντής την έβαλε στο κρεβάτι.
Έλεγε ότι ήθελε να κάνει αφρόλουτρο.
Ήθελα να φάω κάτι.
Ανέβηκα στο εστιατόριο και παρήγγειλα".
Γύρισε στο δωμάτιο. Είπε στη Σίλβι ότι θα έβγαινε.
Τον ρώτησα "Έκανε το αφρόλουτρο που έλεγες;"
Είπε "Δεν ξέρω. Έφυγα".
"Ακούμπησες την μπανιέρα;
Της άνοιξες το νερό;
Ίσως τη βοήθησες με το αφρόλουτρο".
Είπε "Όχι. Ήταν ακόμα στο κρεβάτι".
Ο Νίκολας είπε ότι έφυγε απ' το δωμάτιο.
Και μετά έφυγε απ' το ξενοδοχείο και πήγε σ' ένα κοντινό μπαρ,
μ' έναν τύπο που γνώρισε στο λόμπι,
τον Ντέιβιντ Ράλι.
Επέστρεφε στο ξενοδοχείο όταν τον είδαμε.
Τον ρώτησα
"Έκανες τίποτα στη Σίλβι
πριν πας στο μπαρ μ' εκείνον τον τύπο;"
Είπε "Όχι".
Ακουγόταν ήρεμος. Δεν ανησυχούσε μήπως είχε μπλέξει.
Ήταν απαθής, ανέκφραστος.
Ένιωθα ότι κάτι είχε κάνει.
Αλλά ακόμα δεν ξέραμε τι συνέβη στο δωμάτιο.
Ο Νίκολας έμεινε στο τμήμα για την ώρα.
Αρχίσαμε να ψάχνουμε τον Ντέιβιντ Ράλι,
με τον οποίον είπε ο Νίκολας Μπρουκς ότι ήταν εκείνο το βράδυ.
11:00 π.μ. ΜΕΤΑ ΑΠΟ ΟΚΤΩ ΩΡΕΣ ΕΡΕΥΝΑΣ
Άκουσα ένα δυνατό χτύπημα στην πόρτα.
Πετάχτηκα κι έτρεξα στην πόρτα.
Την άνοιξα κι είδα δύο ντετέκτιβ.
"Ξέρεις τον Νίκολας Μπρουκς;"
Έκανα "Μάλιστα!
Ναι, τον γνώρισα εχθές. Πήγαμε για ένα ποτό".
Μου είπαν ότι μια κοπέλα βρέθηκε νεκρή στην μπανιέρα στο Soho House
κι ότι ο φίλος της ήταν ο Νίκολας Μπρουκς.
Οι ντετέκτιβ ήθελαν να τους μιλήσω στο τμήμα.
2:18 π.μ. ΟΚΤΩ ΩΡΕΣ ΝΩΡΙΤΕΡΑ
Όταν το μπαρ του Soho House έκλεινε,
εγώ ήθελα να παρτάρω λίγο ακόμα.
Οπότε, πήγα στη ρεσεψιόν.
Ένας τύπος βγήκε απ' το ασανσέρ.
Είπε στον υπάλληλο
"Θέλω να πιω ένα ποτό. Το μπαρ κλείνει. Πού να πάω;"
Ο υπάλληλος της ρεσεψιόν μας κοίταξε και είπε
"Κι εκείνος θα βγει. Πηγαίνετε μαζί στο μπαρ".
Του λέω "Θες να πάμε;" Λέει "Ναι, αμέ".
Πήγαμε στο μπαρ. Πίναμε και τα λέγαμε.
Μου είπε για την κοπέλα του.
Μου είπε ότι την υπεραγαπούσε.
Μου είπε για τη φωτιά στο διαμέρισμα.
Είπε ότι η κοπέλα του κοιμόταν στο ξενοδοχείο.
Είπε "Θα πάρω την κοπέλα μου να δω ότι είναι καλά".
Την πήρε τηλέφωνο, αλλά δεν απαντούσε κανείς.
Είπε "Δεν το σηκώνει".
Είπα "Προφανώς, αφού κοιμάται".
Είπε ότι θα έφευγε. Καληνυχτιστήκαμε και έφυγε.
Τίποτα το ασυνήθιστο.
Επιβεβαιώσαμε όσα μας είπε ο Νίκολας Μπρουκς.
Φάνηκε ότι έλεγε την αλήθεια σ' αυτό τουλάχιστον.
Υπήρχε ακόμα η πιθανότητα να ήταν αυτοκτονία.
Έπρεπε να μάθω ποια ήταν η Σίλβι Κασέι.
Σε τι κατάσταση βρισκόταν;
Μίλησα με την οικογένεια και τους φίλους της Σίλβι Κασέι.
Ήξερα ότι ήταν φορτισμένοι.
Μου είπαν ότι είχε κατάθλιψη.
Είχα γνωρίσει τη Σίλβι Κασέι το 2009.
Με προσέλαβε ως ασκούμενη στα μαγιό Anne Cole.
Όταν με προσέλαβε η Σίλβι, ταιριάξαμε αμέσως.
Ανοίγαμε ένα μπουκάλι κρασί και τα λέγαμε.
Για μένα, η Σίλβι ήταν φίλη, αφεντικό και μέντορας.
Τη θαύμαζα. Ήταν εκπληκτική.
Το 2006, ξεκίνησε τη δική της συλλογή μαγιό.
Είχε φωτογραφηθεί για το Vogue,
για το InStyle, το Sports Illustrated.
Καμαρώναμε για τις επιτυχίες της.
Ήμασταν πολύ περήφανοι.
Κάθε σχεδιαστής ονειρεύεται να κάνει δική του συλλογή.
Δυστυχώς, η Σίλβι ρευστοποίησε την εταιρεία
λόγω της οικονομικής κρίσης του 2008-2009.
Οι επενδυτές της είχαν κι άλλες επενδύσεις,
κι υπήρχε μεγάλη επιφυλακτικότητα με τις νέες επενδύσεις.
Επέστρεψε στα Anne Cole.
Της άρεσε η δουλειά εκεί. Περνούσαμε ωραία.
Αλλά νιώθεις ότι κάνεις ένα βήμα πίσω στην καριέρα σου,
σε σχέση με το πού ήσουν.
Την απασχολούσε κάθε μέρα.
Νομίζω ότι αγχωνόταν κι ανησυχούσε πολύ.
Έπαιρνε χάπια για να νιώθει καλύτερα και να είναι πιο παραγωγική.
Ρώτησαν αν η Σίλβι είχε τάσεις αυτοκτονίας.
Η απάντηση ήταν ένα απόλυτο, κατηγορηματικό όχι.
Η αναποδιά με το κλείσιμο της Syla
της προκάλεσε μελαγχολία και στενοχώρια,
αλλά όχι σε σημείο που να μην μπορεί να συνεχίσει.
Πάντα είχε σχέδια για το μέλλον.
Όσο δουλεύαμε στα Anne Cole,
πηγαίναμε και διαλέγαμε σχέδια για τα Anne Cole.
Διαλέγαμε σχέδια και για τη Syla.
Για εκείνη, ήταν προσωρινό.
Η ανάκριση της Χέδερ ήταν πολύ ενδιαφέρουσα.
Μου είπε πολύ συγκεκριμένα πράγματα
για τις σχέσεις της Σίλβι και με ποιους έβγαινε.
Γύρω στο 2008, η Σίλβι είχε διαλύσει έναν αρραβώνα.
Τελικά χώρισε τον μνηστήρα της
επειδή δυσκολευόταν ν' αντιμετωπίσει
ό,τι γινόταν ταυτόχρονα με την επιχείρησή της.
Έπειτα, η Σίλβι είχε βγει μερικά ραντεβού.
Γνώρισε τον Νίκολας τον Ιούνιο του 2010,
όταν έβγαινε έξω με φίλους και χαιρόταν τη νυχτερινή ζωή.
Μετά από λίγο, πήγαν μια βόλτα κοντά στο σπίτι της στο Σόχο.
Ένα αμάξι χτύπησε το σκυλί της.
Ο Νικ το μάζεψε απ' τον δρόμο και το τύλιξε με το παλτό του.
Της στάθηκε πολύ τότε.
Ήταν συντετριμμένη.
Πιστεύω ότι ήρθαν κοντά λόγω του ατυχήματος.
Αλλιώς, δεν νομίζω ότι θα έβγαινε μαζί του.
Ήταν πολύ μικρός.
Εκείνη ήταν 33 ετών κι εκείνος 24.
Περνούσαν κάθε μέρα μαζί. Εκείνος κοιμόταν στο διαμέρισμά της.
Η σχέση προχώρησε γρήγορα. Έμενε συχνά στο σπίτι της.
Αλλά υπήρχαν κάποιες ύποπτες συμπεριφορές απ' τον δεύτερο μήνα.
Δεν της άρεσε που ήταν άνεργος.
Είχε βαρεθεί να τον βλέπει να κάνει χόρτο όλη μέρα
και να μη δουλεύει.
Η Σίλβι παραπονιόταν που πλήρωνε εκείνη για τα πάντα.
Τον αποκαλούσε "παιδί".
Οι φίλοι της της έλεγαν "Παράτα τον, ρε συ.
Χώρισέ τον. Σου κάνει κακό".
Και όντως τον χώρισε.
Της ήταν δύσκολο, νομίζω.
Η τελευταία ανάμνηση που έχω από εκείνη
ήταν απ' το πρωί πριν πεθάνει.
Είπε "Μου ζητάει να βρεθούμε.
Θα βρεθούμε στο σπίτι μου. Θα κάτσουμε στα σκαλιά.
Θέλει να μου δώσει ένα γράμμα.
Δεν θα μπούμε στο σπίτι".
Όταν μάθαμε ότι ο Νίκολας κι η Σίλβι συναντήθηκαν στο διαμέρισμά της,
και πόσο ταραχώδη ήταν η σχέση τους,
ένιωσα ακόμα πιο έντονα ότι κάτι δεν πήγαινε καλά εδώ.
Έπρεπε να πάμε στο διαμέρισμα,
να δούμε τι έγινε το βράδυ.
Όταν μπήκαμε στο διαμέρισμα,
ήταν εμφανές ότι είχε μπει φωτιά.
Μυρίζαμε τον καπνό.
Το κρεβάτι είχε καεί για τα καλά.
Στο κρεβάτι υπήρχε μια τούφα από καμένες τρίχες.
Αυτό που είπε ο Νίκολας Μπρουκς στον Τόμι
είχε όντως συμβεί.
Μετά βρήκαμε τα σημειώματα που άφηνε ο ένας στον άλλον.
Εκείνη του έλεγε ότι, αν δεν γινόταν πιο ρομαντικός,
δεν θα ήταν πια στη ζωή της.
Είχε μια μεγάλη λίστα με αιτήματα.
Απλά πράγματα, όπως "αγκάλιαζέ με μετά το σεξ",
"βγάζε με ραντεβού", "ν' αντικαθιστάς ό,τι χρησιμοποιείς".
"Μην κάνεις χόρτο", "μην πίνεις όλη μέρα".
Λες και ήταν η μητέρα του.
Σαν να του έλεγε "Σύνελθε λίγο, αλλιώς η σχέση δεν θα προχωρήσει".
Ο Νίκολας στα γράμματά του ζητούσε συγγνώμη,
υποσχόταν ότι θα βελτιωνόταν,
της ζητούσε να μην τον εγκαταλείψει.
Μας έδωσαν μια ιδέα για το πώς την έπειθε ξανά και ξανά.
Σ' ένα άλλο σημείωμά της έγραφε
ότι υποψιαζόταν ότι της έκλεβε λεφτά.
Ψάξαμε τους λογαριασμούς της Σίλβι Κασέι.
Είχε καλέσει ιερόδουλες με την πιστωτική της.
Κατά τη γνώμη μου, είχε μεγάλο θράσος
που πλήρωσε τις ιερόδουλες με τα δικά της λεφτά.
Έπειτα, βρήκαμε ένα μέιλ,
το μέιλ "Άντε γαμήσου".
Εκείνη το έγραψε στον Νικ. Ήταν πολύ θυμωμένη.
Έλεγε "Έμαθα για σένα και τι έκανες.
Θα σε καταγγείλω στην αστυνομία και στις τράπεζες".
Σίγουρα υποδηλώνει κάποιο κίνητρο.
Ίσως ήταν ο καταλύτης που τον οδήγησε σ' αυτήν την απόφαση,
να τη σκοτώσει, δηλαδή.
Ψάξαμε για μάρτυρες στην πολυκατοικία,
μήπως είχε ακούσει κανείς κάτι εκείνο το βράδυ.
Ένας γείτονας είπε ότι άκουσε τσακωμό.
Άκουσε κλάματα και γδούπους,
σαν να πέφτει κάποιος στο έδαφος, σαν να συμβαίνει κάτι.
Τσακώθηκαν, μάλωσαν, μπήκε φωτιά.
Μετά από λίγες ώρες, η Σίλβι Κασέι βρέθηκε νεκρή.
Σχηματίζεται μια εικόνα.
Ίσως είναι ανθρωποκτονία,
αλλά δεν θ' απαγγείλουμε κατηγορίες χωρίς όλα τα στοιχεία.
Έπρεπε να ψάξουμε, να μάθουμε τι ακριβώς συνέβη.
Ψάξαμε το ιστορικό του Νικ.
Μας έδωσε μια ακόμα καλύτερη εικόνα.
Μάθαμε ότι ζούσε με τα λεφτά του μπαμπά.
Ο πατέρας του ήταν ο μουσικοσυνθέτης Τζόσεφ Μπρουκς.
Είχε γράψει το τραγούδι και την ταινία You Light Up My Life.
Είχε πάρει Όσκαρ. Ήταν γνωστό τραγούδι.
Είναι απ' τα χειρότερα τραγούδια.
Έπαιζε στο ραδιόφωνο, σ' όλους τους σταθμούς, όλο το 24ωρο.
Τα νεύρα μου.
Παρόλο που ήταν γνωστός γι' αυτό,
ήταν γνωστός και για μια σκοτεινή πτυχή του.
Το 2008, δούλευα στο 19ο Τμήμα.
Ήμουν ο υποδιοικητής της ομάδας ντετέκτιβ.
Στα πλαίσια των καθηκόντων μου, εξέταζα όλες τις καταγγελίες.
Άρχισα να λαμβάνω καταγγελίες για τον Τζο Μπρουκς.
Πολλές καταγγελίες για βιασμούς.
Αυτές οι υποθέσεις πάνε στην Ειδική Ομάδα.
Κάποια στιγμή κάλεσα την Ειδική Ομάδα.
Ρώτησα "Έχουμε κάναν τρελό βιαστή
που κυκλοφορεί ελεύθερος στο 19ο Τμήμα;
Ν' ανησυχώ;"
Είπαν "Ο τύπος είναι κατά συρροή βιαστής.
Η έρευνα βρίσκεται σ' εξέλιξη".
Η Εισαγγελία απήγγειλε στον Τζόσεφ Μπρουκς
91 κατηγορίες για βιασμό.
Ο Τζόσεφ Μπρουκς έβαζε αγγελίες στο Craigslist.
Προσπαθούσε να πείσει ανερχόμενες ηθοποιούς
να τις εκπαιδεύσει αυτός που είχε Όσκαρ.
Τις έπειθε να πάνε στο σπίτι του.
Τις νάρκωνε και μετά τις κακοποιούσε.
Ο Τζόσεφ Μπρουκς κατηγορήθηκε για την κακοποίηση
πολλών γυναικών.
Περίμενε να δικαστεί.
Τώρα που ήξερα το ιστορικό του Τζόσεφ Μπρουκς,
αναρωτήθηκα μήπως ήταν αντίστοιχο είδος ανθρώπου
και ο Νίκολας Μπρουκς.
Όσον αφορά τον χαρακτήρα, το μήλο κάτω απ' τη μηλιά θα πέσει.
ΜΕΤΑ ΑΠΟ 13 ΩΡΕΣ ΕΡΕΥΝΑΣ
Όταν ελέγχαμε το ιστορικό του,
μάθαμε ότι ο πατέρας του Νίκολας
του είχε βρει διαμέρισμα όταν πήγαινε λύκειο.
Ο πατέρας του τού έβρισκε συνοδούς.
Απ' τον πατέρα του έμαθε πώς να βρίσκει ιερόδουλες.
Κι εκείνος το έκανε.
Καταλάβαμε ότι υπήρχε μια περίεργη σχέση μεταξύ πατέρα και γιου,
αλλά μάθαμε επίσης
ότι ο πατέρας του τον έλεγχε κατά κάποιον τρόπο
μέσω των χρημάτων.
Ο Τζόσεφ Μπρουκς είχε θέσει όρους στον Νίκολας.
Του είχε απαγορέψει να επικοινωνεί με τη μητέρα και την αδερφή του.
Μόλις έμαθε ότι ο Νίκολας επικοινώνησε με τη μητέρα του,
ο Τζόσεφ τον έβγαλε απ' τη διαθήκη
και του έκοψε το καταπίστευμα γύρω στο 2009 με 2010.
Είχαμε, λοιπόν, έναν νεαρό μόνο του στον κόσμο,
αποκομμένο απ' τα οικονομικά μέσα στα οποία είναι συνηθισμένος.
Επομένως, αν ήθελε λεφτά,
έπρεπε να δουλέψει ή να εκμεταλλευτεί κάποιον.
Η Σίλβι είχε λεφτά και απειλούσε να του τα στερήσει.
Δεν μπορούσε να την κοροϊδεύει πια,
κι ίσως έπρεπε να κάνει κάτι γιατί απειλούσε να τον καταγγείλει.
Σε κάτι τέτοια, λειτουργείς με αδρεναλίνη.
Ήμουν ξύπνιος για 24 ώρες, ίσως και παραπάνω.
Δεν ένιωθα κουρασμένος.
Με κρατούσε σ' εγρήγορση η υπόθεση.
Επιστρέψαμε στο 6ο Τμήμα.
Εξετάσαμε τα στοιχεία.
Αρχίσαμε να εξετάζουμε πάλι το υλικό απ' τις κάμερες
και να βλέπουμε πότε έγινε το καθετί.
Μας διέφυγε κάτι; Δεν είδαμε κάτι;
Ο Νίκολας Μπρουκς έφυγε απ' το δωμάτιο στις 2:18 π.μ.
και κατέβηκε στο λόμπι όπου γνώρισε τον Ντέιβιντ Ράλι.
Μέχρι τις 2:51 π.μ., όταν ο διευθυντής έλεγξε τη διαρροή,
κανείς άλλος δεν είχε μπει ή βγει απ' το δωμάτιο.
Έπρεπε να επιβεβαιώσουμε
ότι ο Νίκολας ήταν στο δωμάτιο όταν πέθανε η Σίλβι.
Βρήκαμε τα αρχεία κλήσεων του ξενοδοχείου,
κι έτσι κατέρρευσε το άλλοθι του Νίκολας Μπρουκς.
Όταν εξετάσαμε τις κλήσεις που έλαβε η ρεσεψιόν,
είδαμε ότι δεν έφυγε έτσι απλά στις 2:18 π.μ.
Πριν φύγει,
η ρεσεψιόν δέχτηκε ένα πολύ ενδιαφέρον τηλεφώνημα.
Είδαμε ότι το τηλεφώνημα για τη διαρροή
απ' το από κάτω δωμάτιο
έγινε στις 2:11 π.μ.
Ελέγξαμε τα αρχεία πρόσβασης του δωματίου.
Είδαμε ότι ο Νίκολας Μπρουκς ήταν στο δωμάτιο
όσο υπήρχε η διαρροή.
Το νερό είχε στάξει ήδη στο πάτωμα.
Έσταζε στα άλλα διαμερίσματα.
Ήταν εκεί όταν η Σίλβι ήταν στην μπανιέρα.
Μας έλεγε ψέματα εξαρχής.
Η νεκροψία σ' αυτήν την περίπτωση
θα μας έδειχνε πολλά παραπάνω για ό,τι συνέβη στη Σίλβι.
Τα σημαντικά ευρήματα της νεκροψίας
ήταν οι δαχτυλιές στον λαιμό, οι μελανιές.
Είχε πετέχειες κάτω από τα βλέφαρα.
Αυτό σημαίνει ότι διακόπηκε η κυκλοφορία του αίματος
στον λαιμό,
με κάποιον τρόπο.
Κι οι πνεύμονές της ήταν γεμάτοι νερό,
άρα ήταν ζωντανή όταν πνίγηκε.
Και όταν βγήκαν οι τοξικολογικές,
έδειξαν ότι όλα τα φάρμακα στο σύστημά της
ήταν σε ασφαλή ποσότητα, αφού ήταν συνταγογραφημένα.
Δεν υπήρχε τίποτα που να τη σκότωνε λόγω υπερβολικής δόσης.
Άρα σίγουρα δεν αυτοκτόνησε
και σίγουρα δεν ήταν ατύχημα.
Ο θάνατος οφειλόταν σε ανθρωποκτονία.
Είχε βγει και η ανάλυση DNA.
Είχαμε βρει DNA στην μπανιέρα.
Ανήκε στον Νίκολας Μπρουκς.
Το DNA στην μπανιέρα δεν σήμαινε τίποτα.
Ίσως είχε χρησιμοποιήσει κι εκείνος την μπανιέρα.
Αλλά είχε ισχυριστεί πως δεν είχε πλησιάσει καν την μπανιέρα.
Αυτό που ίσως συνέβη
είναι ότι, όταν έφτασαν στο Soho House,
μάλλον τσακώθηκαν.
Το ένα έφερε το άλλο, κι εκείνος τρελάθηκε.
Ο Μπρουκς την άρπαξε απ' τον λαιμό,
την έριξε στην μπανιέρα
και την κράτησε βυθισμένη.
Εκείνη κατάπιε το νερό, πνίγηκε.
Και τη στραγγάλισε.
Νίκολας, στραγγάλισες την κοπέλα σου;
-Το έκανες; -Σκότωσες τη Σίλβι;
Συλλάβαμε τον Νίκολας Μπρουκς
και τον μεταφέραμε στο κρατητήριο.
Μου είπε "Έχω λεφτά, ξέρεις".
Σκέφτηκα "Θέλει να με λαδώσει;"
Τον ρώτησα "Τι εννοείς;"
Είπε "Ναι, αλλά το πρωί θα μπορέσω να τα πάρω".
Του είπα "Δεν χρειάζεσαι λεφτά τώρα".
Είπε "Τα χρειάζομαι για την προστασία μου".
Ρώτησα "Για ποια προστασία μιλάς;"
Είπε "Για τους νεοναζί".
Ρώτησα "Τι λες;" Είπε "Μ' αρέσει πολύ το Oz".
Μάλλον εννοούσε τη σειρά Oz.
Του είπα "Δεν θα πας στο Oz.
Θα πας στο κρατητήριο της Νέας Υόρκης".
Κατάλαβα ότι δεν ήξερε πώς λειτουργούσε η πραγματικότητα.
Μου φάνηκε παράξενο. Τότε τον πήρε το Σωφρονιστικό.
Δεν του ξαναμίλησα μετά.
Μετά τη σύλληψη του Νίκολας Μπρουκς,
μάθαμε ότι πλησίαζε η δίκη του πατέρα του.
Όμως, αυτοκτόνησε.
Ο δικηγόρος του Τζόσεφ Μπρουκς
ανέλαβε την υπόθεση του Νίκολας Μπρουκς.
7 ΙΟΥΝΙΟΥ 2013 Η ΔΙΚΗ ΞΕΚΙΝΑ
Η υπεράσπιση ισχυρίστηκε ότι η Σίλβι έπασχε από κατάθλιψη.
Έπαιρνε φάρμακα.
Πήρε υπερβολική δόση στην μπανιέρα και πνίγηκε.
Οι γονείς της ήρθαν από τη Βιρτζίνια
για ν' αντικρίσουν τον Μπρουκς.
Δεν είδα μεταμέλεια. Δεν κοίταξε εμένα ούτε τον άντρα μου.
Δεν μας αντίκρισε. Δεν τον ένοιαζε.
Η αδερφή μου ήταν υπέροχος άνθρωπος.
Της στέρησε τη ζωή τελείως ανεξήγητα
αυτό το παράσιτο της κοινωνίας.
Πρέπει να πληρώσει για την πολύτιμη ζωή της κόρης μου.
Μας ενημέρωσαν απ' την Εισαγγελία ότι η δίκη τελείωσε.
Ο Νίκολας Μπρουκς κρίθηκε ένοχος
και καταδικάστηκε σε 25ετή κάθειρξη.
Συμπονώ πολύ την οικογένεια Κασέι.
Δεν έπρεπε να πεθάνει.
Έπρεπε να φοριούνται τα μαγιό της,
να είναι μεγάλο όνομα της μόδας.
Η Νέα Υόρκη τη λατρεύει. Είναι η Νέα Υόρκη.
Η αδερφή μου ήταν η χαρά της ζωής.
Εγώ και άλλοι που τη γνωρίσαμε είμαστε καλύτεροι
και καταφέραμε πολλά ακριβώς επειδή τη γνωρίζαμε.
Μου λείπει η χαρά και το φως της.
Ήταν πολύ γλυκιά,
ένας άνθρωπος με υπέροχη ψυχή.
Θα είναι πάντα η μέντοράς μου.
Η υπόθεση της Σίλβι ήταν η τελευταία μου ως ντετέκτιβ.
Λίγο αργότερα αποσύρθηκα.
Έχω δύο κόρες.
Καταλαβαίνω τι σημαίνει.
Αφαίρεσε μια ανθρώπινη ζωή κι ήταν τόσο απαθής μετά.
Ίσως φταίει η ανατροφή του,
αλλά δεν δικαιολογεί που τη σκότωσε.
Σκότωσε κάποια που αγαπούσε.
Τον Απρίλιο του 1989,
είχαμε την υπόθεση του Σέντραλ Παρκ.
Μια γυναίκα βιάστηκε και κακοποιήθηκε σοβαρά.
Έγινε σάλος διότι συνέβη στο Σέντραλ Παρκ.
Ήταν ένα αποτρόπαιο έγκλημα.
Καταδικάστηκαν πέντε νεαροί.
"Οι Πέντε του Σέντραλ Παρκ".
Αυτή η αδικία έπρεπε να διορθωθεί.
Δεν είναι όλη η ιστορία.
Υπάρχουν κι άλλα θύματα
σ' αυτό που αναφέρουμε συνολικά ως "η υπόθεση του Σέντραλ Παρκ".
Την έβαλε να επιλέξει. "Τα μάτια σου ή τα παιδιά σου;"
Δεν έχω ξανακούσει δράστη να λέει "Τα μάτια σου ή τα παιδιά σου;"
Άρχισε να με χαράζει κάτω και πάνω απ' τα μάτια μου.
Τον ενδιέφερε μόνο η βία.
Ήταν ένα υπέροχο απόγευμα.
Δεν περιμένεις να συμβεί τότε.
Κάποιες υποθέσεις μάς στοιχειώνουν. Αυτή στοίχειωνε εμένα.